Iepirkuma ID Nr. DNP 2026/53K
Nolikuma 7. pielikums
Līguma projekts

LĪGUMS Nr. 7.3/2026/__
Par Dobeles novada pašvaldības autoceļu un ielu ikdienas uzturēšanu ziemas sezonā
Iepirkuma (1. - 23. daļa) izvēlas vajadzīgo


Dobelē                                                                                   Līguma datums ir pēdējā pievienotā elektroniskā paraksta un laika zīmoga datums

Dobeles novada pašvaldība, reģistrācijas numurs 90009115092, turpmāk – Pasūtītājs, kuras vārdā saskaņā ar pašvaldības nolikumu rīkojas tās izpilddirektors ___________, no vienas puses, un
SIA „______”, reģistrācijas numurs _________, turpmāk – Izpildītājs, kuras vārdā amata pilnvaru robežās rīkojas tās _____________________ /amats, vārds, uzvārds/, no otras puses, 
abi kopā un katrs atsevišķi – Puses un Puse, saskaņā ar Dobeles novada Iepirkumu komisijas 2026. gada __. ___ lēmumu atklātā konkursā “Dobeles novada pašvaldības autoceļu un ielu ikdienas uzturēšana ziemas sezonā”, identifikācijas numurs DNP 2026/53K (protokols Nr.___), savstarpēji vienojoties noslēdz šo līgumu, turpmāk – Līgums, par sekojošo:

1. LĪGUMA PRIEKŠMETS
1.1. Dobeles novada autoceļu un ielu ikdienas uzturēšana ziemā sezonā. Pasūtītājs pasūta un apmaksā, bet Izpildītājs ar saviem materiāltehniskajiem resursiem un darbaspēku pēc Pasūtītāja pieprasījuma veic Dobeles novada _________ (norādīt vajadzīgo) pagasta autoceļu un ielu ikdienas uzturēšanu ziemā (segumu attīrīšana no sniega un slīdamības samazināšana), saskaņā ar Līgumu, iesniegto pieteikumu dalībai atklātā konkursā (Līguma __. pielikums), piedāvāto finanšu piedāvājumu (Līguma __. pielikums), tehnisko specifikāciju (Līguma __. pielikums), tehnisko piedāvājumu (Līguma __. pielikums) un normatīvajiem aktiem, kas saistoši darbu veikšanai, turpmāk tekstā – Darbi.
1.2. Darbi tiek veikti atbilstoši Ministru kabineta 2021. gada 7. janvāra noteikumiem Nr. 26 “Noteikumi par valsts un pašvaldību autoceļu ikdienas uzturēšanas prasībām un to izpildes kontroli”, turpmāk – Noteikumi, (izņemot Noteikumu 3. pielikumā minētajam), Valsts sabiedrības ar ierobežotu atbildību “Latvijas Valsts ceļi” “Autoceļu ikdienas uzturēšanas darbu specifikācijās” noteiktajam, Līguma noteikumiem un tehniskajā specifikācijā noteiktajam (Līguma _. pielikums). 
1.3. Paredzamais Darbu apjoms un prasības noteikts tehniskajā specifikācijā (Līguma __. pielikums). 
1.4. Pasūtītājs negarantē tehniskajā specifikācijā (Līguma __. pielikums) norādīto Darbu apjomu un Darbus pasūta atkarībā no faktiskās nepieciešamības.
1.5. Ceļu un ielu attīrīšanas prioritāti (skolēnu pārvadājumi u.c.) saskaņojama ar Līguma 5.2.4. apakšpunktā noteikto Pasūtītāja atbildīgo personu. 
1.6. Pasūtītājam ir tiesības izmaiņu gadījumā papildināt Līguma pielikumus ar jauniem ceļiem un ielām, precizēt ceļu garumus, mainīt ceļu uzturēšanas klases, veidus, informējot par tādām izmaiņām Izpildītāju, nosūtot informāciju uz Līguma 5.1.8. apakšpunktā norādīto elektronisko pasta adresi. Nosūtītā informācija stājas spēkā nekavējoties un ir saistoša Izpildītājam. 


2. IZPILDĪTĀJA APLIECINĀJUMI
2.1. Izpildītājs apliecina, ka finanšu piedāvājuma summas ir pilnīgi pietiekamas, lai izpildītu Pasūtītāja prasības un, lai izpildītu Darbus.
2.2. Izpildītājs apliecina, ka tam ir nepieciešamās licences, speciālās atļaujas un sertifikāti Līgumā noteikto Darbu veikšanai.

3. LĪGUMA TERMIŅŠ 
3.1. Līgums stājas spēkā tā abpusējas parakstīšanas dienā un ir spēkā līdz 2027. gada 30. aprīlim vai līdz kopējās Līguma summas apguvei, atkarībā no tā, kurš no apstākļiem iestājas pirmais.
3.2. Darbu izpildes termiņš var tikt grozīts, ja šo izmaiņu nepieciešamība radusies meteoroloģisko laika apstākļu dēļ.

4. LĪGUMCENA UN NORĒĶINU KĀRTĪBA
4.1. Puses vienojas, ka Līgumcena ir ____ __ EUR (_______________ euro ___ centi) bez pievienotās vērtības nodokļa (turpmāk - PVN). PVN apmaksa tiek veikta saskaņā ar Pievienotās vērtības nodokļa likuma noteikto regulējumu. Pasūtītājs ir tiesīgs neizmantot visu maksimālo Līguma summu.
4.2. Pasūtītājs pērk Darbus par Izpildītāja iesniegtajā finanšu piedāvājumā norādītajiem vienību izcenojumiem (Līguma __. pielikums) attiecīgā Darba veikšanai. 
4.1. Līdz katra nākamā kalendārā mēneša 5. (piektajam) datumam Izpildītājs iesniedz Pasūtītājam rēķinu par iepriekšējā kalendārajā mēnesī faktiski veiktajiem Darbiem, kas tiek izrakstīts, pamatojoties uz abpusēji parakstītiem Darbu nodošanas- pieņemšanas aktiem.
4.2. Pasūtītājs veic tikai tādu Darbu apmaksu, kas veikti atbilstošā kvalitātē saskaņā ar Līguma noteikumiem un Pasūtītāja pieņemtajiem Darbu apjomiem.
4.3. Samaksa par iepriekšējā mēnesī izpildītajiem Darbiem tiek veikta ar pārskaitījumu uz Izpildītāja norādīto bankas norēķinu kontu 10 (desmit) darba dienu laikā pēc Darbu pieņemšanas – nodošanas akta par iepriekšējā mēnesī izpildītajiem Darbiem abpusējas parakstīšanas un Izpildītāja e-rēķina saņemšanas. E-rēķinu Pasūtītāja saņemšanas adrese: REKINI@90009115092.
4.4. Ja Darbi veikti nekvalitatīvi vai neatbilst Līguma noteikumiem, par ko Līgumā noteiktā kārtībā sagatavots akts, norēķināšanās par Darbiem notiek pēc to izpildes kvalitatīvi un atbilstoši Līguma noteikumiem.
4.5. Līguma darbības laikā Līgumā noteiktā Līgumcena paliek nemainīga un nav pakļauta izmaiņām.
4.6. Visus riskus par neparedzētiem izdevumiem, kas nepieciešami Līguma pilnīgai izpildei, bet kas nav iekļauti Līgumcenā, Līguma izpildes laikā uzņemas Izpildītājs.

5. PUŠU SAISTĪBAS UN ATBILDĪBA
5.1. Izpildītāja saistības:
5.1.1. kvalitatīvi izpilda Darbus saskaņā ar Līguma noteikumiem un Pasūtītāja norādījumiem;
5.1.2. nodrošina, lai Darbu izpildes laikā Izpildītāja darbinieki nepieļautu patvaļīgas atkāpes no Līguma noteikumiem un noteiktās Darbu izpildes kārtības;
5.1.3. ja Izpildītājs vēlas lietot atšķirīgas tehnoloģijas no tehniskajā specifikācijā (Līguma __. pielikums) dotajām, tad Izpildītājam jāpierāda Pasūtītājam jauno tehnoloģiju līdzvērtība vai pārākums. Tikai pēc tam, kad Pasūtītājs ir devis rakstisku atļauju šo jauno tehnoloģiju lietošanai, Izpildītājs drīkst pielietot atšķirīgu tehnoloģiju no tehniskajā specifikācijā (Līguma __. pielikums) dotajām;
5.1.4. ievēro Latvijas Republikas spēkā esošo drošības tehnikas, darba aizsardzības, vides aizsardzības, un ceļu satiksmes noteikumu prasības Darbu izpildes laikā;
5.1.5. uzņemas atbildību par Pasūtītājam un/vai trešajām personām nodarītajiem materiālajiem zaudējumiem, kuri nodarīti sakarā ar šī Līguma noteikumu pārkāpumu, ja Izpildītājs tajā vainojams;
5.1.6. nodrošina iespēju sazvanīt Izpildītāju pa tālruņa numuru______ vai nosūtīt elektronisko pastu uz elektroniskā pasta adresi:________ 24 (divdesmit četras) stundas diennaktī;
5.1.7. atbild par savu apakšuzņēmēju un tā personāla rīcību Līguma ietvaros;
5.1.8. Izpildītāja kontaktpersona ir: _________ (vārds, uzvārds), tālruņa numurs: ____________, e-pasta adrese:________;
5.1.9. ja Izpildītājs vēlas lietot atšķirīgas tehnoloģijas no tehniskajā specifikācijā (Līguma __. pielikums) dotajām, tad Izpildītājam jāpierāda Pasūtītājam jauno tehnoloģiju līdzvērtība vai pārākums. Tikai pēc tam, kad Pasūtītājs ir devis rakstisku atļauju šo jauno tehnoloģiju lietošanai, Izpildītājs drīkst pielietot atšķirīgu tehnoloģiju no tehniskajā specifikācijā (Līguma __. pielikums) dotajām;
5.1.10. Izpildītājs ir atbildīgs par izpildīto Darbu un pielietoto materiālu kvalitāti;
5.1.11. Izpildītājs ir pilnīgi atbildīgs par to, lai Darbi tiktu realizēti augstā kvalitātē, ievērojot mūsdienu tehnoloģijas un to prasības, kā arī, lai uzturēšanas Darbus veiktu atbilstošs kvalifikācijas personāls ar nepieciešamo tehnoloģiju, mehānismiem, darba inventāru, tehniku un aizsardzības līdzekļiem;
5.1.12. Izpildītājs ir atbildīgs par materiālu glabāšanas un transportēšanas, kā arī Darbu izpildes laikā un rezultātā nodarītajiem zaudējumiem apkārtējai videi, kas radušies tam neievērojot normatīvos aktus, materiālu ražotāju norādījumus vai šo specifikāciju prasības;
5.1.13. Izpildītājs apņemas autoceļu un ielu attīrīšanu no sniega un slīdamības novēršanu intensīvas snigšanas, atkalas vai sniegputeņa gadījumos veikt tā, lai netiktu ievainoti kājāmgājēji un riteņbraucēji, lai netiktu bojātas automašīnas, ceļa aprīkojums un tuvumā esošās būves;
5.1.14. ja Darbā tiek konstatētas kļūdas vai trūkumi, tie Izpildītājam jālabo par saviem līdzekļiem;
5.1.15. Izpildītājs nodrošina Darbu veikšanu atbilstoši Latvijas Republikas normatīvo aktu prasībām, pielietojot tikai sertificētu materiālus, atbilstoši Eiropas Savienības standartiem un Latvijas Republikas būvnormatīviem.
5.2. Pasūtītāja saistības:
5.2.1. Pasūtītājs pieņem Darbus, ja tie izpildīti kvalitatīvi, atbilstoši Līguma noteikumiem;
5.2.2. Pasūtītājs apņemas samaksāt Izpildītājam par savlaicīgi un kvalitatīvi, Līguma noteikumiem atbilstoši izpildītajiem Darbiem Līgumā noteiktajā kārtībā un termiņā;
5.2.3. Pasūtītājs ir tiesīgs pārbaudīt Darbu izpildes kvalitāti tā izpildes laikā;
5.2.4. Pasūtītāja kontaktpersona ir____________ (vārds, uzvārds), tālruņa numurs:_______, e-pasta adrese:__________.

6. DARBU IZPILDES UN PIEŅEMŠANAS KĀRTĪBA
6.1. Pasūtītājs pasūta Darbu izpildi, nosūtot pieprasījumu Izpildītājam uz Līguma 5.1.8. apakšpunktā norādīto e-pasta adresi vai piezvanot pa norādīto tālruņa numuru.
6.2. Darbu izpildes termiņi noteikti tehniskajā specifikācijā (slēdzot Līgumus par katru konkrēto daļu/-ām, tajā/-os tiek norādīti attiecīgie Darbu izpildes termiņi).
6.3. Par katru Darbu izpildi tiek sastādīts un abpusēji parakstīts Darbu nodošanas – pieņemšanas akts. Darbi uzskatāmi par izpildītiem ar Darbu nodošanas-pieņemšanas akta abpusējas parakstīšanas brīdi. 
6.4. Darbu nodošanas – pieņemšanas akta formu sagatavo Izpildītājs, pirms iesniegšanas to saskaņojot ar Pasūtītāju.
6.5. Pasūtītājam ir tiesības pārbaudīt un nepieņemt Darbus un neparakstīt Darbu nodošanas – pieņemšanas aktu, ja Darbi izpildīti nekvalitatīvi, Līguma noteikumiem un/vai Pasūtītāja pieprasījumam neatbilstoši. Šajā gadījumā Pasūtītājs iesniedz Izpildītājam rakstveida pretenziju, nosūtot to uz Līguma 5.1.8. apakšpunktā norādīto elektroniskā pasta adresi, norādot konstatētos trūkumus.
6.6. Izpildītājam par saviem finanšu līdzekļiem jānovērš Līguma 6.5. punktā noteiktajā kārtībā konstatētie trūkumi. Nekvalitatīvi vai Līguma noteikumiem neatbilstoši veiktu Darbu trūkumu novēršanas termiņš – 6 (sešu) stundu laikā no Pasūtītāja rakstveida pretenzijas (elektroniskā pasta sūtījuma veidā) nosūtīšanas brīža. 
6.7. Līguma noteikumiem neatbilstošu un/vai nekvalitatīvu Darbu izpildes gadījumā Izpildītājs novērš Līguma 6.5. punktā noteiktajā kārtībā fiksētos trūkumus, sedz ar to saistītos izdevumus, kā arī atlīdzina zaudējumus, ko tas radījis Pasūtītājam savas darbības vai bezdarbības rezultātā.

7. PUŠU MANTISKĀ ATBILDĪBA
7.1. Ja Izpildītājs neizpilda Darbus Līguma 6.2. punktā noteiktajos termiņos, tad Pasūtītājs var piemērot Izpildītājam līgumsodu. Šādā gadījumā Izpildītājs maksā līgumsodu 30,00 EUR (trīsdesmit euro,00 centi) apmērā par katru nokavēto stundu, bet ne vairāk kā 10 % (desmit procenti) no Līgumcenas, 15 (piecpadsmit) dienu laikā no rēķina par līgumsodu saņemšanas dienas. Līgumsoda samaksa neatbrīvo puses no saistību izpildes.
7.2. Ja Izpildītājs nenovērš Līguma 6.5. punktā noteiktajā kārtībā konstatētos trūkumus Līguma 6.6. punktā noteiktajā termiņā, tad Pasūtītājs var piemērot Izpildītājam līgumsodu. Šādā gadījumā Izpildītājs maksā līgumsodu 30,00 EUR (trīsdesmit euro, 00 centi) apmērā par katru nokavēto stundu, bet ne vairāk kā 10 % (desmit procenti) no Līgumcenas, 15 (piecpadsmit) darbdienu laikā no Pasūtītāja izrakstītā rēķina par līgumsodu saņemšanas dienas. Līgumsoda samaksa neatbrīvo Puses no saistību izpildes.
7.3. Ja Pasūtītājs nesamaksā par pieņemtajiem Darbiem Līguma 4.3. punktā noteiktajā termiņā, tad Izpildītājs var piemērot Pasūtītājam līgumsodu. Šādā gadījumā Pasūtītājs maksā līgumsodu 0,1 % (nulle komats viens procents) apmērā no nesamaksātās summas par katru nokavēto dienu, bet ne vairāk kā 10 % (desmit procenti) apmērā no Līgumcenas, 15 (piecpadsmit) darbdienu laikā, pamatojoties uz Izpildītāja iesniegto e-rēķinu. Līgumsoda samaksa neatbrīvo puses no saistību izpildes.
7.4. Pasūtītājs ir tiesīgs Izpildītājam aprēķināto līgumsodu ieturēt no tam izmaksājamās līgumcenas. Līgumsoda samaksa neatbrīvo Puses no saistību pienācīgas izpildes.
7.5. Puses apņemas neizpaust trešajām personām informāciju, ko tās saņēmušas Līguma izpildes laikā no otras Puses, izņemot gadījumus, kad informācijas izpaušanu pieprasa piemērojamie normatīvie akti.

8. APAKŠUZŅĒMĒJI NOMAIŅA UN JAUNA APAKŠUZŅĒMĒJU PIESAISTE
8.1. Pēc Līguma noslēgšanas un ne vēlāk kā uzsākot Līguma izpildi, Izpildītājs iesniedz Pasūtītājam Pakalpojuma izpildē iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēju nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī Izpildītāja apakšuzņēmēju apakšuzņēmējus.
8.2. Pēc Līguma noslēgšanas Izpildītājs atbilstoši Publisko iepirkumu likuma, turpmāk – PIL 62. pantā noteiktajai kārtībai drīkst veikt Līguma izpildē iesaistītā personāla un apakšuzņēmēju maiņu, kā arī papildu personāla un apakšuzņēmēju iesaistīšanu Līguma izpildē, informējot par to Pasūtītāju vismaz 10 (desmit) darbadienas iepriekš.
8.3. Lūgumu nomainīt Izpildītāja personālu vai apakšuzņēmēju vai iesaistīt jaunu apakšuzņēmēju, Izpildītājs iesniedz Pasūtītājam, norādot informāciju (t. sk. minot objektīvus apstākļus personāla vai apakšuzņēmēja nomaiņai) un pievienojot dokumentus, kas nepieciešami lēmuma pieņemšanai.
8.4. Izpildītājs nav tiesīgs bez saskaņošanas ar Pasūtītāju veikt Iepirkuma piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. Piedāvājumā norādītā personāla un apakšuzņēmēju nomaiņa pieļaujama tikai Līgumā norādītajā kārtībā un gadījumos, un ja piedāvātais personāls vai apakšuzņēmējs atbilst Iepirkuma dokumentos personālam izvirzītajām prasībām, un tam ir vismaz tādas paša kvalifikācija un pieredze kā personālam vai apakšuzņēmējam, kas tika vērtēts, izvēloties piedāvājumu atbilstoši Iepirkuma dokumentos noteiktajām prasībām un kritērijiem. Pasūtītājs var prasīt personāla un apakšuzņēmēja viedokli par nomaiņas iemesliem.
8.5. Pasūtītājs nepiekrīt piedāvājumā norādītā personāla nomaiņai Līgumā norādītajos gadījumos un gadījumos, kad piedāvātais personāls neatbilst Iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu Iepirkuma procedūrā.
8.6. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
8.6.1. piedāvātais apakšuzņēmējs neatbilst Iepirkuma procedūras dokumentos apakšuzņēmējiem izvirzītajām prasībām;
8.6.2. tiek nomainīts apakšuzņēmējs, uz kura iespējām Iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par Līgumu un Iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Iepirkuma procedūrā izraudzītais pretendents atsaucies, apliecinot savu atbilstību Iepirkuma procedūrā noteiktajām prasībām, vai tas atbilst PIL 42. panta otrās daļas 1., 2., 3., 4., 5., 6., 7., 10., 11., 12., 13. un 14. apakšpunktā noteiktie izslēgšanas gadījumi ;
8.6.3. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem;
8.6.4. piedāvātais apakšuzņēmējs, kura izpildāmo Darbu vērtība ir vismaz 10 000,00 EUR (desmit tūkstoši euro, 00 centi) apmērā, atbilst PIL 42. panta otrajā daļā minētajiem pretendentu izslēgšanas iemesliem, kas tika pārbaudīti Iepirkumā.
8.7. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem. Jaunā apakšuzņēmēja atbilstību Pasūtītājs pārbauda saskaņā ar PIL 62. panta piekto daļu. 
8.8. Pasūtītājs pieņem lēmumu atļaut vai atteikt Izpildītājam personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbadienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.

9. NEPĀRVARAMA VARA
9.1. Neviena no Pusēm nav atbildīga par Līguma saistību neizpildi, ja saistību izpilde nav bijusi iespējama nepārvaramas varas apstākļu dēļ, kas radušies pēc Līguma spēkā stāšanās, ja Puse par šādu apstākļu iestāšanos ir informējusi otru Pusi 7 (septiņu) kalendāro dienu laikā no šādu apstākļu rašanās dienas. Šajā gadījumā Līgumā noteiktie termiņi tiek pagarināti attiecīgi par tādu laika periodu, par kādu šie nepārvaramas varas apstākļi ir aizkavējuši Līguma izpildi, bet ne ilgāk par 30 (trīsdesmit) kalendārajām dienām.
9.2. Ar nepārvaramas varas apstākļiem jāsaprot ugunsgrēki, plūdi, zemestrīce, valdības lēmumi, rīkojumi un politiskās, ekonomiskās blokādes un citi, no Pusēm pilnīgi neatkarīgi radušies ārkārtēja rakstura negadījumi, ko Pusēm nebija iespējas ne paredzēt, ne novērst.
9.3. Pusei, kura atsaucas uz nepārvaramas varas apstākļiem ir jāpierāda, ka tai nebija iespēju ne paredzēt, ne novērst radušos apstākļus, kuru sekas par spīti īstenotajai pienācīgajai rūpībai, nav bijis iespējams novērst.
9.4. Gadījumā, ja nepārvaramas varas apstākļi turpinās ilgāk kā 30 (trīsdesmit) kalendārām dienām, katra no Pusēm ir tiesīga vienpusēji atkāpties no Līguma, par to rakstveidā brīdinot otru Pusi 7 (septiņas) kalendārās dienas iepriekš.

10. [bookmark: _Ref498520646]IZMAIŅAS LĪGUMĀ, TĀ DARBĪBAS IZBEIGŠANA 
10.1. Puses ir tiesīgas izdarīt grozījumus Līguma noteikumos, par to rakstiski vienojoties un nemainot Līguma vispārējo raksturu (veidu un iepirkuma procedūras dokumentos noteikto mērķi), ievērojot PIL 61. panta prasības, un ja veiktie grozījumi atbilst kaut vienam no šādiem gadījumiem:
10.1.1. grozījumi ir nebūtiski;
10.1.2. grozījumi ir būtiski, un tie ir paredzēti Līgumā;
10.1.3. grozījumi tiek izdarīti Līguma 10.4. punktā minētajā gadījumā neatkarīgi no tā, vai tie ir būtiski vai nebūtiski. 
10.2. Līguma grozījumi ir būtiski jebkurā no šādiem gadījumiem:
10.2.1. grozītie Līguma noteikumi, ja tie būtu bijuši paredzēti iepirkuma dokumentos, pieļautu atšķirīgu piedāvājumu iesniegšanu vai citu pretendentu dalību vai izvēli iepirkumā;
10.2.2. Līgumā ietver papildu pakalpojumus vai piegādes, ko neparedz sākotnēji noslēgtais Līgums;
10.2.3. iepirkumā izraudzīto pretendentu (Izpildītāju) aizstāj ar citu piegādātāju.
10.3. Būtiski Līguma grozījumi ir pieļaujami šādos gadījumos:
10.3.1. iepirkuma dokumenti un Līgums skaidri un nepārprotami paredz grozījumu iespēju, nosacījumus, ar kādiem grozījumi ir pieļaujami, grozījumu apjomu un būtību. Šādi noteikumi par grozījumiem var attiekties uz līgumcenas pārskatīšanu, izvēles iespēju izmantošanu, kā arī uz citiem Līguma izpildes aspektiem;
10.3.2. Pasūtītājam ir nepieciešami papildu pakalpojumi vai piegādes, kas nebija iekļauti sākotnējā iepirkumā, un piegādātāja maiņa radītu būtisku izmaksu pieaugumu, un to nevar veikt tādu ekonomisku vai tehnisku iemeslu dēļ kā aizvietojamība vai savietojamība ar jau sākotnējā iepirkumā iegādāto aprīkojumu vai iekārtām, vai piegādātāja maiņa radītu ievērojamas grūtības, nepārsniedzot PIL 61. panta ceturtajā daļā noteikto apmēru secīgi veiktajiem grozījumiem;
10.3.3. grozījumi ir nepieciešami tādu iemeslu dēļ, kurus Pasūtītājs iepriekš nevarēja paredzēt, nepārsniedzot PIL 61. panta ceturtajā daļā noteikto apmēru secīgi veiktajiem grozījumiem;
10.3.4. iepirkumā izraudzīto pretendentu (Izpildītāju) aizstāj ar citu atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju, un šis piegādātājs atbilst paziņojumā par līgumu vai Iepirkuma dokumentos noteiktajām kvalifikācijas prasībām, un uz to neattiecas PIL 42. panta otrajā daļā paredzētie izslēgšanas noteikumi, kurus Pasūtītājs sākotnēji ietvēris paziņojumā par līgumu vai Iepirkuma dokumentos.
10.4. Līguma izpildes laikā var tikt veikti grozījumi saskaņā ar PIL 61. panta piektās daļas nosacījumiem, nepārsniedzot 10 (desmit) % no sākotnējās Līgumcenas, ja tie ir pamatoti ar objektīvu nepieciešamību, ekonomiski pamatoti, vērsti uz efektivitātes un līguma kvalitātes uzlabošanu.
10.5. Izpildītājam ir tiesības vienpusēji izbeigt Līgumu, ja:
10.5.1. Pasūtītājs aizkavē maksājumus vairāk kā 30 (trīsdesmit) dienām;
10.5.2. Pasūtītājs nepilda citas Līgumā noteiktās saistības.
10.6. Pasūtītājam ir tiesības vienpusēji izbeigt Līgumu ja:
10.6.1. Piegādātājs kļūst maksātnespējīgs, bankrotē, tā darbība ir apturēta vai pārtraukta; 
10.6.2. Piegādātājam ir uzsākts tiesiskās aizsardzības process;
10.6.3. Piegādātājs nepilda vai nepienācīgi pilda kādu citu no Līguma nosacījumiem;
10.6.4. Piegādātājs, iesniedzot dokumentus saskaņā ar iepirkuma nolikumu iepirkuma komisijai, ir sniedzis nepatiesu informāciju;
10.6.5. Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
10.7. Pasūtītājam ir tiesības vienpusēji atkāpties no Līguma, nosūtot Piegādātājam rakstisku paziņojumu Līgumā noteiktajā kārtībā, PIL 64. panta pirmajā daļā noteiktajos gadījumos.
10.8. Jebkuras Līguma izmaiņas vai papildinājumi tiek noformēti rakstiski un kļūst par Līguma neatņemamu sastāvdaļu. Izmaiņas un papildinājumi Līgumā stājas spēkā tikai tad, kad par to ir panākta abu Pušu rakstiska vienošanās.

11. PRASĪBAS PAR IZCELSMI UN SANKCIJU IEVĒROŠANU
11.1. Izpildītājs apliecina un garantē, ka Līguma izpildē netiek un netiks izmantotas Krievijas Federācijas vai Baltkrievijas Republikas izcelsmes preces un materiāli, izejmateriāli, komponentes vai apakšuzņēmēju pakalpojumi. 
11.2. Izpildītājs pirms Līguma izpildes uzsākšanas pēc Pasūtītāja pieprasījuma iesniedz:
11.2.1. Līguma izpildē izmantojamo materiālu izcelsmes sertifikātus (piem., ražotāja deklarācijas);
11.2.2. piegādes ķēdes aprakstu, norādot ražošanas un piegādes posmus;
11.2.3. apakšuzņēmēju sarakstu ar norādi par to izcelsmes valsti un pakalpojumu apjomu.
11.3. Pasūtītājam ir tiesības jebkurā Līguma izpildes posmā:
11.3.1. pieprasīt papildu dokumentus un informāciju par materiālu piegādes ķēdi;
11.3.2. veikt dokumentu pārbaudi pie Izpildītāja vai tā apakšuzņēmējiem;
11.3.3. veikt klātienes vai attālinātas pārbaudes;
11.3.4. apturēt Līguma izpildi līdz brīdim, kamēr tiek saņemti un pārbaudīti visi nepieciešamie dokumenti un neatbilstības tiek novērstas;
11.3.5. pieprasīt papildu izcelsmes pierādījumus, ja pastāv risks par materiālu neatbilstību.
11.4. Ja Izpildītājs neievēro šajā sadaļā noteiktās prasības, Pasūtītājam ir tiesības:
11.4.1. piemērot līgumsodu līdz 10% (desmit procentiem) no kopējās Līgumcenas;
11.4.2. pieprasīt neatbilstošu preču vai materiālu aizstāšanu uz Izpildītāja rēķina;
11.4.3. vienpusēji atkāpties no Līguma, ja neatbilstība ir būtiska, netiek novērsta Pasūtītāja norādītajā termiņā vai konstatēta atkārtoti.
11.5. Šajā Līguma sadaļā noteiktās prasības izriet no Publisko iepirkumu likuma 22. panta un ir uzskatāmas par būtisku Līguma izpildes nosacījumu.

12. CITI NOTEIKUMI
12.1. Līgums stājas spēkā ar tā abpusēju parakstīšanas dienu un ir spēkā līdz Pušu saistību pilnīgai līgumsaistību izpildei vai citu Līgumā noteiktu atceļošu noteikumu iestāšanās brīdim.
12.2. Parakstīts Līgums pilnībā apliecina Pušu vienošanos. Nekādi mutiski papildinājumi netiks uzskatīti par Līguma noteikumiem.
12.3. Ja Līguma izmaiņas ir saistītas ar izmaiņām Latvijas Republikas normatīvajos aktos, spēkā ir pēdējās. Ja kādi Līguma punkti nonāk pretrunā ar normatīvajiem aktiem, tas neietekmē Līguma darbību kopumā. Spēkā neesošie punkti aizstājami ar citiem Līguma mērķim un saturam atbilstošiem punktiem.
12.4. Ja kādai no Pusēm tiek mainīts juridiskais statuss, Puses amatpersonu pārstāvības tiesības vai kāds no Līgumā minētajiem Puses rekvizītiem, tālruņa numurs, elektroniskā pasta adrese, juridiskā adrese u.c., Puse nekavējoties (ne vēlāk kā trīs darbdienu laikā) rakstiski paziņo par to otrai Pusei. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā punktā minētie nosacījumi attiecas arī uz Līgumā un pielikumā minētajiem Pušu pārstāvjiem.
12.5. Katras puses pārstāvis apliecina, ka tam ir visas tiesības Puses vārdā noslēgt Līgumu.
12.6. Korespondence Līguma sakarā, ko viena Puse iesniedz otrai, jābūt noformētai rakstiski, latviešu valodā un nodota personīgi vai nosūtīta ierakstītā vēstulē, vai nosūtīta elektroniski un parakstīta ar drošu elektronisko parakstu.
12.7. Korespondence ir uzskatāma par saņemt, ja:
12.7.1. nodota personīgi – dienā, kad tā nodota;
12.7.2. nosūtīta ierakstītā vēstulē – septītajā dienā skaitot no tās iesniegšana pastā;
12.7.3. nosūtīta elektroniski ar drošu elektronisko parakstu – otrajā darba dienā pēc tās nosūtīšanas.
12.8. Līgums ar __(___) pielikumiem sagatavots kopā uz ___ (____) lapām latviešu valodā, elektroniska dokumenta veidā un parakstīts ar drošu elektronisko parakstu. Katrai pusei ir pieejams abpusēji parakstīts Līgums elektroniskā formātā
12.9. Līguma pielikumi:
12.9.1. __. pielikums: Pieteikums uz ___lapām;
12.9.2. __. pielikums: finanšu piedāvājums uz ____ lapām;
12.9.3. __. pielikums: tehniskā specifikācija uz ___lapām;
12.9.4. __. pielikums: tehniskais piedāvājums uz ____lapām;
12.9.5. __. pielikum: Līguma izpildē iesaistītie apakšuzņēmēji uz ___ lapām.

13. PUŠU REKVIZĪTI, PARAKSTI

PASŪTĪTĀJS:                                                                IZPILDĪTĀJS:
Dobeles novada pašvaldība
reģistrācijas numurs 90009115092
juridiskā adrese: Brīvības iela 17, Dobele
Dobeles novads, LV-3701

